jkorsvik/nowiki_second_scrape_merged huggingface dataset:
Tinea semifulvella

Tinea semifulvella er en liten sommerfugl som hører til familien ekte møll (Tineidae). I likhet med en del andre ekte møll er den knyttet til fugler, og larvene spiser ulike slags dødt animalsk materiale. Den kjennes lett fra de andre norske Tinea-artene på den gulrøde fargen på forvingene.


== Utseende ==
En middelsstor (vingespenn 14-22 millimeter), gulrød møll. Antennene er trådformede og omtrent tre fjerdedeler så lange som forvingene. Hodet og forvingene er gulrøde, forkroppen brun. Forvingen har en liten, mørk flekk ved bakkanten noe utenfor midten. Arten kjennes lett fra de andre Tinea-artene på fargen. Bakvingene er blekt brunlige. Larven er hvitaktig med gulbrunt hode, som har uregelmessige, brune tegninger.


== Levevis ==
I likhet med de fleste andre Tinea-artene er også denne arten knyttet til fuglereir, der larvene spiser dødt, animalsk materiale. De voksne møllene flyr fra juni til september.


== Utbredelse ==
Den er utbredt over det meste av Europa. I Norge er den bare funnet langs kysten nord til Hordaland, men den er ikke sjelden der den finnes.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Overfamilien Tineoidea
Familien ekte møll, Tineidae
Underfamilien Tineinae
Tinea semifulvella Haworth, 1828


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 381 – 489. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås.
Nettsiden Norges sommerfugler: [1]


== Eksterne lenker ==
(en) rødgul reirmøll i Encyclopedia of Life 
(en) rødgul reirmøll i Global Biodiversity Information Facility 
(no) rødgul reirmøll hos Artsdatabanken 
(sv) rødgul reirmøll hos Dyntaxa 
(en) rødgul reirmøll hos Fauna Europaea 
(en) rødgul reirmøll hos NCBI 
(en) Kategori:Tinea semifulvella – bilder, video eller lyd på Wikimedia Commons 
(en) Tinea semifulvella – galleri av bilder, video eller lyd på Wikimedia Commons 
Tinea semifulvella – detaljert informasjon på Wikispecies
Den allierte intervensjonen i den russiske borgerkrig

Den allierte intervensjonen i den russiske borgerkrig (russisk: Интервенция союзников в России: Interventsija sojuznikov v Rossij) var en flernasjonal militærekspedisjon igangsatt i 1918, da første verdenskrig pågikk i Europa, under den russiske borgerkrig. Operasjonene involverte styrker fra fjorten forskjellige nasjoner (da ikke inkludert franske kolonier), og de ble utført over et stort landområde. Intervensjonens opprinnelige mål var å hjelpe den tsjekkoslovakiske legion, sikre forsyninger og våpen i russiske havner og å gjenopprette østfronten. Etter at de hadde vunnet krigen i Europa støttet de allierte de anti-bolsjevistiske hvite arméer i Russland. Den allierte krigsinnsatsen ble svekket av avvikende objektiver, mangelen på en overordnet strategi og mangelen på folkelig støtte i hjemlandene. Sammen med evakueringen av den tsjekkoslovakiske legion og den stadig verre militære situasjonen, førte disse faktorene til at de allierte trakk seg ut av Nord-Russland og Sibir i 1920, selv om japanske styrker fortsatte å okkupere deler av Øst-Sibir fram til 1922 og den nordlige delen av Sakhalin til 1925. 
Etter den allierte tilbaketrekkingen klarte Den røde armé å beseire de hvite styrkene, og bevegelsen brøt sammen, slik at bolsjevikene i 1923 kunne vinne borgerkrigen. Under den allierte intervensjonen ble de utenlandske soldatenes tilstedeværelse brukt til propagandaformål av bolsjevikene, som i slutten av 1922 opprettet Sovjetunionen. 


== Eksterne lenker ==
(en) Allied Intervention in the Civil war of Russia – kategori av bilder, video eller lyd på Commons
Tinea trinotella

Tinea trinotella er en liten sommerfugl som hører til familien ekte møll (Tineidae). I likhet med en del andre ekte møll er den knyttet til fugler, og larvene spiser ulike slags dødt animalsk materiale. Den kjennes lett fra de andre norske Tinea-artene på de grågule vingene med tre skarpe, svarte flekker.


== Utseende ==
En liten til middelsstor (vingespenn 11-17 millimeter), grågul møll. Antennene er trådformede og omtrent tre fjerdedeler så lange som forvingene. Hodet, forkroppen og forvingene er grågule til beige-fargede, med en silkeaktig glans. Forvingene har tre mer eller mindre runde, svarte flekker, dessuten spredte, mørke skjell langs kantene. Arten kjennes lett fra de andre Tinea-artene på fargen. Bakvingene er blekt gråbrune. Larven er hvitaktig med gulbrunt hode.


== Levevis ==
I likhet med de fleste andre Tinea-artene er også denne arten knyttet til fuglereir, der larvene spiser dødt, animalsk materiale. Den kan også finnes på ull. De voksne møllene flyr fra mai til august.


== Utbredelse ==
Den er utbredt over det meste av Europa. I Norge er den funnet på Sørlandet og Østlandet.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Overfamilien Tineoidea
Familien ekte møll, Tineidae
Underfamilien Tineinae
Tinea trinotella Thunberg, 1794


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 381 – 489. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås.
Nettsiden Norges sommerfugler: [1]


== Eksterne lenker ==
(en) punktreirmøll i Encyclopedia of Life 
(en) punktreirmøll i Global Biodiversity Information Facility 
(no) punktreirmøll hos Artsdatabanken 
(sv) punktreirmøll hos Dyntaxa 
(en) punktreirmøll hos Fauna Europaea 
(en) punktreirmøll hos NCBI 
(en) Kategori:Tinea trinotella – bilder, video eller lyd på Wikimedia Commons 
Tinea trinotella – detaljert informasjon på Wikispecies
Tinea murariella

Tinea murariella er en liten sommerfugl som hører til familien ekte møll (Tineidae). Det er en tropisk art som noen ganger blir innført til Europa, men neppe har faste bestander her. Larvene spiser dødt, animalsk materiale.


== Utseende ==
En liten, ensfarget gulbrun møll.


== Levevis ==
Larvene spiser dødt, organisk materiale, i Europa er de blant annet funnet på importerte hestehover (!) og på et ullteppe. Arten er neppe i stand til å overleve utendørs i Europa.


== Utbredelse ==
Den er en tropisk art som av og til blir innført til tempererte områder med mennesker. I Europa er det bare sporadiske funn av den. Den er funnet i Norge.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Overfamilien Tineoidea
Familien ekte møll, Tineidae
Underfamilien Tineinae
Tinea murariella Staudinger, 1859


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 381 – 489. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås.
Nettsiden Norges sommerfugler: [1]


== Eksterne lenker ==
(en) Tinea murariella i Encyclopedia of Life 
(en) Tinea murariella i Global Biodiversity Information Facility 
(no) Tinea murariella hos Artsdatabanken 
(en) Tinea murariella hos Fauna Europaea 
(en) Tinea murariella hos NCBI 
(en) Kategori:Tinea murariella – bilder, video eller lyd på Wikimedia Commons 
Tinea murariella – detaljert informasjon på Wikispecies
Oskar Strand

Oskar Albert Strand (født 1. februar 1900 på Ørlandet, død 26. juli 1968 på Skatval) var en norsk handelsbestyrer og politiker (V).
Etter fylkesskolen og handelsskolen var han betjent ved Ørlandets Handelsforening 1920–1925, bestyrer ved Indbygdens Handelsforening 1925–1931 og bestyrer ved Skatval Handelslag 1931–1968. Strand var formann i flere skytterlag og medlem av Skatval kommunestyre 1945–1958, herav varaordfører 1952–1955.


== Referanser ==
MILF (andre betydninger)

MILF er et amerikansk akronym, en seksualisert betegnelse på en attraktiv, godt voksen kvinne.
MILF – en norsk roman fra 2010 av Alexia Bohwim
MILF er også et akronym for Moro Islamic Liberation Front på Filippinene.
Mosvik Idrettslags fotballgruppe kalles også MILF
MILF (film), en amerikansk komedie fra 2010
Taksim

Taksim (tyrkisk: Taksim Meydani) ligger i den europeiske delen av Istanbul i Tyrkia, og er et stort shopping-, turist- og fritidsområde kjent for sine restauranter, butikker og hoteller. Det regnes som hjertet av det moderne Istanbul, med den sentrale stasjonen i Istanbul Metro-nettverket. Taksimplassen er stedet der av Cumhuriyet Anıtı (Monumentet for republikken), som ble laget av den berømte italienske skulptøren Pietro Canonica og innviet i 1928, er plassert. Monumentet er satt opp til minne om dannelsen av Republikken Tyrkia i 1923, etter den den tyrkiske frigjøringskrigen. Ytterligere kjent  som kjerneområde for demonstrasjonene i Istanbul i 2013.
Nobels fredspriskonsert

Nobels fredspriskonsert er en konsert som blir arrengert til ære for årets vinner av Nobels fredspris. Den arrangeres 11. desember, dagen etter selve prisutdelingen. Konserten ble fra starten arrangert i Oslo Spektrum, men har siden 2015 blitt holdt i Telenor Arena. Nobels fredspriskonsert ble første gang arrangert i 1994 og har blitt avholdt hvert år til 2017, med unntak av 1995 da det ble arrangert en klassisk konsert. 
Flere redigerte versjoner av konserten lages for ulike land, med forskjellig lengde og forskjellig innhold. Det er normalt et par kjendiser som er verter og konferansierer for konserten, etterfulgt av flere artistnumre og en kort tale ved prisvinneren. Det vises også ett eller to intervju med prisvinneren, og noen ganger en kort film om prisvinnerens arbeid. Konserten har egne sponsorer. 


== Verter ==

Erik Bye (1994)
Lise Fjeldstad (1996)
Vigdís Finnbogadóttir (1997)
Åse Kleveland (1998)
Claus Wiese (1999)
Jane Seymour (2000)
Liam Neeson og Meryl Streep (2001)
Anthony Hopkins og Jessica Lange (2002)
Catherine Zeta-Jones og Michael Douglas (2003)
Tom Cruise og Oprah Winfrey (2004)
Julianne Moore og Salma Hayek (2005)
Anjelica Huston og Sharon Stone (2006)
Uma Thurman og Kevin Spacey (2007)
Scarlett Johansson og Michael Caine (2008)
Jada Pinkett Smith og Will Smith (2009)
Anne Hathaway og Denzel Washington (2010)
Helen Mirren og Rosario Dawson (2011)
Sarah Jessica Parker og Gerard Butler (2012)
Claire Danes og Aaron Eckhart (2013)
Queen Latifah (2014)
Jay Leno (2015)
Conan O'Brien (2016)
David Oyelowo (2017)Kilde for verter 1994–2015: 


== Artister ==

Mange norske og internasjonale artister har opptrådt ved de ulike konsertene. En oversikt over artistene som har opptrådt ved de ulike konsertene finnes i Liste over artister ved Nobels fredspriskonsert.


== Seertall ==


=== Norge ===
I Norge sendes Nobels fredspriskonsert på NRK, som sender konserten på TV-kanalen NRK1. Seertallet har variert over tid og fra år til år. I 2004 hadde konserten 966 000 seere og i 2009 902 000 seere, mens seertallet året etter falt til 696 000. I 2011 hadde konserten 541 000 seere.


== Forskjellig informasjon ==
Harry Connick jr. tok 35 musikere med seg på scenen, da han spilte på konserten i 1997.
Avslutningssangen ved konserten i 2001 var «Let It Be», fremført av Paul McCartney og de andre artistene.


== Referanser ==


== Eksterne lenker ==
Offisielt nettsted Besøkt 2. oktober 2017
Bilder fra konserten (2005) hos dagbladet.no
Bilder fra konserten (2004) hos dagbladet.no
Trampolino Sulzenhof

Trampolino Sulzenhof (norsk: Sulzenhof-bakken) er et skihoppanlegg i Toblach (Dobbiaco) i Italia. Det består av tre hoppbakker med størrelse K67 (HS74), K37 og K22. Anlegget er eid av Ski Club Toblach – Raiffeisen. Den største bakken er den minste som er blitt brukt i vinterrenn i kontinentalcupen for kvinner; den hadde kontinentalcuprenn i årene 2005-2009.Anerkjent bakkerekord i K67-bakken er 76 meter, satt av Anette Sagen (Norge) under trening foran kontinentalcuprennet 23. januar 2008. I K37-bakken er rekorden 35,5 meter, i K22-bakken 22,5 meter.


== Historie ==
Den første hoppbakken i Toblach var en 20-metersbakke som ble bygd i 1911. Trampolino Sulzenhof ble bygd med to hoppbakker i 1950, konstruert av ingeniør Terschak. De ble utvidet til K60 og K30 i 1970-1972. Siste ombygging og modernisering ble gjort i 2002.


== Viktige renn ==


== Kilder ==
Skisprungschanzen-Archiv: Toblach (besøkt 13. desember 2011)
ASC Toblach: Geschichte (besøkt 13. desember 2011)
Jan Mangerud

Jan Mangerud (født 29. november 1937 i Oslo) er en norsk geolog. Han er forsker ved Institutt for geovitenskap ved Universitetet i Bergen og ved Bjerknessenteret.
Han vokste opp på Lillestrøm og er cand.mag. fra Universitetet i Oslo i 1961 og cand.real. fra Universitetet i Bergen i 1962. Han tok dr. philos.-graden ved Universitetet i Bergen i 1973 innen kvartærgeologi.
Mangerud har vært ansatt ved Universitetet i Bergen siden 1963 og var 1977–2004 professor ved det daværende Institutt for geologi. Han er nå professor emeritus og har i tillegg en deltidsstilling ved Bjerknessenteret. Mangerud har vært gjesteforsker ved Universitetet i Stockholm, University of Colorado og University of Minnesota. Han har gjort mye feltarbeid i arktiske deler av Russland.
Han har forsket innenfor kvartærgeologi og paleoklimatologi og fikk sitt store gjennombrudd da han i 1968 fant de første norske avsetningene fra Eem-mellomistiden i Fjøsanger utenfor Bergen. Han har også forsket på avsetningene fra Ålesund-interstadialen, som blant annet er funnet i Skjonghelleren utenfor Ålesund.Mangerud er internasjonalt kjent for sitt arbeid med Barents-Karaisdekket, der han oppdaget at det hadde vært en stor bredemt sjø i Vest-Sibir under siste istid. Mangerud har sammen med John Inge Svendsen, samt franske og russiske forskere, påvist steinredskaper fra moustérienkulturen ved Uralfjellene i Nord-Russland. Redskapene ligger sammen med beinrester fra rein og mammut. Dette overraskende funnet innebærer kanskje at neandertalere levde nær polarsirkelen for omtrent 28 500 år siden.


== Priser og utmerkelser ==
1962 – Hans og Helga Reuschs legat
1971 – Reuschmedaljen fra Norsk geologisk forening
1987 – medlem av Det Kongelige Norske Videnskabers Selskab
1991 – medlem av Academia Europaea
1992 – medlem av Det Norske Videnskaps-Akademi
1995 – Framkomiteens Nansenbelønning
1996 – medlem av Kungliga Fysiografiska Sällskapet i Lund
2005 – Brøggerprisen fra Norsk geologisk forening
2006 – æresmedlem av Quaternary Research Association (QRA)
2007 – æresmedlem av International Union for Quaternary Research (INQUA)


== Referanser ==


== Eksterne lenker ==
Hedda Breien (desember 2004). «Forskeren, læreren og popularisatoren» (PDF). GEO: 45–46. Arkivert fra originalen (PDF) 3. desember 2013. 
Neandertalere langt mot nord – forskning.no
Kometkrasj, lava eller flom? – forskning.no
Last Neanderthals Near the Arctic Circle? - ScienceDaily
(no) Publikasjoner av Jan Mangerud i forskningsdokumentasjonssystemet CRIStin
Mangeruds nettsider ved UiB
(no) Publikasjoner av Jan Mangerud i BIBSYS
Hønsehusmøll

Hønsehusmøll (Niditinea fuscella) er en liten sommerfugl som hører til familien ekte møll (Tineidae). Larvene er knyttet til fuglereir der de spiser dødt, organisk materiale og denne arten er vanlig blant annet i hønsehus og i hule trær med fuglereir.


== Utseende ==
En liten til middelsstor (vingespenn 11-17 millimeter), gråbrun møll. Antennene er trådformede og knapt fire femtedeler så lange som forvingene. Hodet, forkroppen og forvingene er gråbrune, forvingene med spredte, grågule skjell og et par mørkere flekker. Bakvingene er blekt gråbrune. Larven er hvit, med mørkbrunt hode som er svart langs kanten.


== Levevis ==
Som mange andre Tineinae er også denne arten knyttet til fugler. Larven eter fjær og annet dødt, organisk materiale, men kan også leve på lagrede, tørre matvarer. Arten kan være meget tallrik i hønsehus og fjøs (der gjerne knyttet til spurvereir), men forekommer også utendørs i Norge. Den er ikke regnet som et betydelig skadedyr.


== Utbredelse ==
Arten finnes i dag over det meste av Jorda. I Norge er den vanlig i de sørlige landsdelene.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Overfamilien Tineoidea
Familien ekte møll, Tineidae
Underfamilien Tineinae
hønsehusmøll, Niditinea fuscella (Linnaeus, 1758)


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 381 – 489. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås.
Nettsiden Norges sommerfugler: [1]


== Eksterne lenker ==
(en) hønsehusmøll – oversikt og omtale av artene i WORMS-databasen 
(en) hønsehusmøll i Encyclopedia of Life 
(en) hønsehusmøll i Global Biodiversity Information Facility 
(no) hønsehusmøll hos Artsdatabanken 
(sv) hønsehusmøll hos Dyntaxa 
(en) hønsehusmøll hos Fauna Europaea 
(en) hønsehusmøll hos NCBI 
(en) Kategori:Niditinea fuscella – bilder, video eller lyd på Wikimedia Commons 
Niditinea fuscella – detaljert informasjon på Wikispecies
Chandrapur (distrikt)

Chandrapur (marathi: चंद्रपूर जिल्हा) er et distrikt i den indiske delstaten Maharashtra. Distriktets hovedstad er Chandrapur. 


== Demografi ==
Ved folketellingen i 2011 var det 2 194 262 innbyggere i distriktet, mot 2 071 101 i 2001. Den urbane befolkningen utgjør 35,08 % av befolkningen.
Barn i alderen 0 til 6 år utgjorde 10,20 % i 2011 mot 13,49 % i 2001. Antallet jenter i den alderen per tusen gutter er 945 i 2011 mot 939 i 2001. 


== Referanser ==


== Eksterne lenker ==
Offisielt nettsted 
(en) Chandrapur district – kategori av bilder, video eller lyd på Commons
Dhule (distrikt)

Dhule (marathi: धुळे जिल्हा) er et distrikt i den indiske delstaten Maharashtra. Distriktets hovedstad er Dhule. 


== Demografi ==
Ved folketellingen i 2011 var det 2 048 781 innbyggere i distriktet, mot 1 707 947 i 2001. Den urbane befolkningen utgjør 27,91 % av befolkningen.
Barn i alderen 0 til 6 år utgjorde 12,76 % i 2011 mot 14,94 % i 2001. Antallet jenter i den alderen per tusen gutter er 876 i 2011 mot 907 i 2001. 


== Referanser ==


== Eksterne lenker ==
Offisielt nettsted 
(en) Dhule district – kategori av bilder, video eller lyd på Commons
Jalna (distrikt)

Jalna (marathi: जालना जिल्हा) er et distrikt i den indiske delstaten Maharashtra. Distriktets hovedstad er Jalna. 


== Demografi ==
Ved folketellingen i 2011 var det 1 958 483 innbyggere i distriktet, mot 1 612 980 i 2001. Den urbane befolkningen utgjør 19,26 % av befolkningen.
Barn i alderen 0 til 6 år utgjorde 14,37 % i 2011 mot 16,21 % i 2001. Antallet jenter i den alderen per tusen gutter er 847 i 2011 mot 903 i 2001. 


== Referanser ==


== Eksterne lenker ==
Offisielt nettsted 
(en) Jalna district – kategori av bilder, video eller lyd på Commons
Snyta (Vest-Torpa)

Snyta er en tidligere fotballbane og idrettsplass på Vest-Torpa i Nordre Land.
Plassen ble trolig opparbeidet av Vest-Torpa IL på 1920-tallet, muligens med åpning i 1926. Fotballbanen ble senere også benyttet av Torpa IL fra 1933, som blant annet spilte sine 3. divisjonskamper her sesongen 1951–52. Snyta ble også benyttet som en festplass for ulike arrangementer.
Snyta er ikke lenger i bruk, og er heller ikke holdt i brukbar stand og er idag delvis gjengrodd.


== Referanser ==
Niditinea striolella

Niditinea striolella er en liten sommerfugl som hører til familien ekte møll (Tineidae). Larvene er knyttet til fuglereir og andre slags reir eller bol der de spiser dødt, organisk materiale.


== Utseende ==
En liten til middelsstor (vingespenn 9-15 millimeter), gråbrun møll. Den ligner sterkt på den vanligere arten hønsehusmøll (Niditinea fuscella), men er gjerne litt lysere på farge enn denne. Antennene er trådformede og omtrent tre fjerdedeler så lange som forvingene. Hodet, forkroppen og forvingene er gråbrune, forvingene med spredte, grågule skjell og et par mørkere flekker. Bakvingene er gråbrune.


== Levevis ==
Larven eter dødt, organisk materiale. Denne arten blir oftest funnet i tilknytning til reir av hullrugende fuglearter, blant andre kattugle, kaie og rødstjert, men der også kjent fra moldvarp-reir og bol av geithams.


== Utbredelse ==
Arten ble først beskrevet fra Japan, og er funnet over det meste av Europa. Trolig forekommer den også i de mellomliggende områdene. I Norge er den bare funnet langs kysten vest til Vest-Agder.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Overfamilien Tineoidea
Familien ekte møll, Tineidae
Underfamilien Tineinae
Niditinea striolella (Matsumura, 1931)


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 381 – 489. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås.
Nettsiden Norges sommerfugler: [1]


== Eksterne lenker ==
(en) gulhodereirmøll i Encyclopedia of Life 
(en) gulhodereirmøll i Global Biodiversity Information Facility 
(no) gulhodereirmøll hos Artsdatabanken 
(sv) gulhodereirmøll hos Dyntaxa 
(en) gulhodereirmøll hos Fauna Europaea 
(en) gulhodereirmøll hos NCBI 
(en) Kategori:Niditinea striolella – bilder, video eller lyd på Wikimedia Commons 
Niditinea striolella – detaljert informasjon på Wikispecies
Parbhani (distrikt)

Parbhani (marathi: परभणी जिल्हा) er et distrikt i den indiske delstaten Maharashtra. Distriktets hovedstad er Parbhani. 


== Demografi ==
Ved folketellingen i 2011 var det 1 835 982 innbyggere i distriktet, mot 1 527 715 i 2001. Den urbane befolkningen utgjør 31,04 % av befolkningen.
Barn i alderen 0 til 6 år utgjorde 13,72 % i 2011 mot 16,52 % i 2001. Antallet jenter i den alderen per tusen gutter er 866 i 2011 mot 923 i 2001. 


== Referanser ==


== Eksterne lenker ==
Offisielt nettsted 
(en) Parbhani district – kategori av bilder, video eller lyd på Commons